b'\n_START_ARTICLE_\n1. stoletje pr. n. \xc5\xa1t.\n_START_PARAGRAPH_\nPrvo stoletje pred na\xc5\xa1im \xc5\xa1tetjem se je za\xc4\x8delo s prvim dnem leta 100 pr. n. \xc5\xa1t. in kon\xc4\x8dalo z zadnjim dnem leta 1 pr. n. \xc5\xa1t._NEWLINE_Notacija pr. n. \xc5\xa1t. in n. \xc5\xa1t. ne uporablja leta ni\xc4\x8d. Astronomsko \xc5\xa1tetje let za leta pred na\xc5\xa1im \xc5\xa1tetjem uporablja znak minus (-), tako da je leto 2 pr. n \xc5\xa1t. enako letu -1._NEWLINE_1. stoletje pr. n. \xc5\xa1t. je 99. stoletje holocenskega koledarja, ki obsega leta 9901 do 10000.\n_START_SECTION_\nZna\xc4\x8dilnosti\n_START_PARAGRAPH_\nV tem stoletju so vse preostale neodvisne dr\xc5\xbeave okrog Sredozemskega morja pri\xc5\xa1le pod rimsko oblast. Oblast so prevzeli rimski guvernerji ali marionetni kralji, ki jih je imenoval Rim. Rimska dr\xc5\xbeava sama je zabredla v ve\xc4\x8d dr\xc5\xbeavljanskih vojn, ki so nazadnje marginalizirale petsto let staro Rimsko republiko in prepustile celotno dr\xc5\xbeavno oblast eni sami osebi \xe2\x80\x93 cesarju._NEWLINE_Notranji nemiri, ki so v tistem \xc4\x8dasu razjedali Rim, so bili nekak\xc5\xa1en smrten boj Rimske republike in so odprli pot avtokratskim mogo\xc4\x8dne\xc5\xbeem, med katerimi so bili Julij Cezar, Mark Antonij in Oktavijan. Oktavijanov prihod na polo\xc5\xbeaj absolutnega vladarja cesarja Avgusta imajo zgodovinarji za zgodovinsko prelomnico, v kateri se je kon\xc4\x8dala Rimska republika in za\xc4\x8delo Rimsko cesarstvo. Nekateri strokovnjaki dogodek imenujejo tudi Rimska revolucija. _NEWLINE_Proti koncu stoletja se je po splo\xc5\xa1nem prepri\xc4\x8danju rodil Jezus, ki je v naslednjem stoletju postal osrednja osebnost kr\xc5\xa1\xc4\x8danstva.\n_START_SECTION_\nPomembne osebnosti\n_START_PARAGRAPH_\nGaj Julij Cezar in njegova \xc5\xbeena, Cicero itd.'